पाएं अपने शहर की ताज़ा ख़बरें और फ्री ई-पेपरडाउनलोड करें
समर्थन मूल्य खरीदी पर केंद्रों पर कम किसान पहुंच रहे हैं। क्योंकि किसानों को एसएमएस नहीं भेजे जा रहे हैं। एसएमएस नहीं मिलने से केंद्रों पर सन्नाटा पसरा है। अब खरीदी को केवल सप्ताह ही बाकी है। ऐसे में क्षेत्र के कई किसान उपज बेचने से वंचित हो सकते हैं।
उधर, चने के उपज के लिए किसानों को एसएमएस ही नहीं भेजे जा रहे हैं। किसानों ने जल्द एसएमएस भेजने की मांग की है। यहां 27 मार्च से शुरू हुई खरीदी में 10 केंद्रों पर अब तक 2 हजार किसानों से 1 लाख 32 हजार क्विंटल गेहूं की खरीदी की गई है। कई किसानों को एसएमएस भी भेजे हैं लेकिन वह नहीं आ रहे हैं तो कई किसान एसएमएस नहीं मिलने की शिकायतें कर रहे हैं। 15 मई तक खरीदी होगी।
मौसम खराब, किसान व केंद्र कर्मचारी चिंतित
बदलते मौसम के कारण किसान व केंद्र के कर्मचारी भी चिंतित है, क्योंकि लगातार मौसम बदल रहा है। शनिवार को भी बादल हो गए थे। बारिश की आशंका थी। किसानों ने बताया कि उपज लाने की तैयारी करते हैं तो मौसम बदल जाता है। मार्च में भी ओलावृष्टि हुई थी। इससे उपज बेचने में परेशानी हुई। किसानों ने कहा कि कोरोना संक्रमण के कारण उपज बेचने में भी परेशानी आ रही है। घरों में उपज रखी है तो आसपास के लोग संक्रमित मिल गए हैं। इसके लिए उपज नहीं ला पा रहे हैं।
चना के लिए नहीं मिल रहे एसएमएस
किसान राधेश्याम गजराज, जगदीश व नरेंद्र ने बताया कि क्षेत्र में 300 से ज्यादा किसानों को एसएमएस नहीं मिले हैं। जबकि गेहूं के लिए किसानों को दोबारा एसएमएस दे रहे हैं। चना उपज के लिए भी किसानों को दोबारा एसएमएस की व्यवस्था की जानी चाहिए। क्योंकि कई किसान अपनी उपज को खरीदी केंद्रों तक नहीं पहुंचा पाए हैं। ऐसी स्थिति में दूसरी बार एसएमएस भेजना चाहिए। गेहूं उपज में छूटे किसानों को दोबारा एसएमस भेज रहे हैं।
व्यवस्था की है
बदलते मौसम को देखते ही वाहनों की संख्या बढ़ाकर तत्काल रुप से संबंधित खरीदी केंद्रों के माध्यम से वेयर हाउस उपज पहुंच रहे हैं। सभी खरीदी केंद्रों पर बचाव के निर्देश दिए हैं। किसी प्रकार की कोई असुविधा नहीं होगी। इसके पुख्ता इंतजाम पहले से ही किए गए हैं। चना किसानों को भी एसएमएस भेजेंगे।
वीरेंद्रसिंह चौहान, खाद्य निरीक्षक कसरावद
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva mar_Deva zho_Hant eng_Latn